**2-րդ կրթական հարթակ**

**19-րդ շաբաթ**

***Նախորդ դասի ստուգում/ծանոթություն։***

**Դասասկզբյան հարց ու պատասխան աշակերտների հետ**

**Դասը սկսել դպրոցի ուխտով։** *Աշակերտների հետ կարդալ ուխտի տեքստը, անհրաժեշտության դեպքում այն նորից մեկնաբանել։*

* **Գրականություն -** Կրկնել«Մեր հայրենիք սիրելի» բանաստեղծությունը (էջ 49)

Աշակերտները պետք է կարողանան կարդալ դասանյութը և պատասխանել հետևյալ հարցերին

* Ինչի՞ մասին էր բանաստեղծությունը:
* Ո՞րն է մեր հայրենիքը:
* Ինչո՞ւ ենք հպարտանում մեր հայրենիքով:
* Կարդալ բանաստեղծության այն տողերը, որտեղ հայրենիքը համեմատվում է մայրիկի հետ:
* **Ուղղագրություն** – Թելադրության միջոցով վերհիշել հետևյալ բառերի գրության ձևը՝ *ծաղկուն, մրգեր, երգ, հույս*
* **Բառագիտություն**-Բացատրել հետևյալ բառերի իմաստը․
  + *Զով – սառը, հով*
  + *Հասուն – հասած (մրգերի համար)*
  + *Հասակ – տարիք*
* **Քերականություն** – «Ձ-Ծ-Ց» բաղաձայնների օգտագործումը։ Թելադրության միջոցով ստւգել *ձող, ցող, ձախ, ցախ, ձողիկ, ցողիկ, ցանց, ծիծաղ, ձանձրանալ։*
* **Մշակույթ** - Հայոց բանակի օրը։ Հարցերի միջոցով ամփոփել դասանյութը։
  + Հայաստանում ե՞րբ ենք նշում Հայոց բանակի օրը:
  + Քանի՞ տարվա պատմություն ունի Հայոց բանակը։
  + Ի՞նչ կմաղթես հայ զինվորին:

***Նոր դաս։***

* **Գրականություն -** «Հայկ և Բել» պատմությունը (էջ 50)
* **Բառագիտություն** – Թեմատիկ բառերի բացատրություններ
* **Ուղղագրություն** –*բարձրահասակ, գանգուր, քաջ, կուրծք* բառերի ուղղագրություն*,* բառաթելադրություն
* **Քերականություն –** Հասկանալ բառերի «ընդհանուր իմաստը» և «մասնավոր իմաստը»(էջ 54)
* **Մշակույթ** – **Վարդան Այգեկցի**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* **Գրականություն –** «Հայկ և Բել» պատմությունը (էջ 50)
* Ինչի՞ մասին էր պատմությունը:
* Նկարագրիր` ինչպիսի՞ն է Հայկ Նահապետը:
* Հայկը ինչո՞ւ չհնազանդվեց Բելին:
* Ինչո՞ւ է մեր ժողովուրդը կոչվում *հայ,* իսկ հայրենիքը` *Հայաստան*:

**Բառագիտություն –** Բացատրել հետևյալ բառերի իմաստը․

* + *Նետաձիգ – նետ ու աղեղով կռվող զինվոր*
  + *Քաջ – խիզախ, ուժեղ*
  + *Հնազանդվել – մեկին լսել, ենթարկվել*

**Ուղղագրություն** – Սովորել*բարձրահասակ, գանգուր, քաջ, կուրծք* բառերի ուղղագրությունը

**Քերականություն** – Հասկանալ բառերի «ընդհանուր իմաստը» և «մասնավոր իմաստը»(էջ 54).

* Ընդհանուր իմաստ - բանջարեղեն
* Մասնավոր իմաստ – գազար, վարունգ, կաղամբ
* Ընդհանուր իմաստ - կենդանի
* Մասնավոր իմաստ – վագր, աղվես, շուն, կատու

**Մշակույթ – Վարդան Այգեկցի**

**Վարդան Այգեկցին** ստեղծել է ավելի քան 30 առակ: Նրա առակներից շատերի գլխավոր հերոսն աղվեսն է, ահա ինչու Վարդան Այգեկցու անվան հետ կապված առակագրքերը ստացել են նաև «Աղվեսագիրք» անվանումը։ Առակներում աղվեսը միշտ չէ, որ խորամանկ է: Երբեմն նա օժտված է այլ գծերով՝ անմտություն, հիմարություն, նենգություն և այլն։

**Առակ գանձի մասին**

«Մի իմաստուն և աղքատ մարդ ուներ ծույլ որդիներ։ Մահվան ժամին նա կանչեց որդիներին և ասաց.

* Ո՛վ զավակներ, իմ նախնիները շատ գանձ են թաղել մեր այգում։ Այդ գանձը կգտնի նա, ով շատ աշխատի և խորը փորի։

Եվ հոր մահից հետո որդիները սկսեցին աշխատել մեծ եռանդով և յուրաքանչյուրն աշխատում էր, որ ինքը գտնի գանձը։ Եվ այգին սկսեց աճել և զորանալ։ Այն առատ բերք տվեց և նրանց հարստացրեց գանձերով»:

**Հարցեր և առաջադրանքներ**

* Հայրը որդիներին ի՞նչ առաջադրանք տվեց։
* Ինչպե՞ս հարստացան որդիները։
* Ի՞նչ եք կարծում, ի՞նչ գանձեր գտան այգում որդիները։
* Պատմի'ր առակը քո խոսքերով:

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը, վերարտադրել սեփական խոսքերով, և պատասխանել դասավերջի հարցերին։
* Հասկանալ և հիշել բառերի «ընդհանուր իմաստը» և «մասնավոր իմաստը» և բերել օրինակներ:
* Վերհիշել Այբուբենը:
* Մասնակցել խմբային աշխատանքներին։